

**Ministerstvo životného prostredia Slovenskej republiky**

ako riadiaci orgán pre Operačný program Kvalita životného prostredia

vyhlasuje

|  |
| --- |
|  |

**8. VÝZVU NA PREDKLADANIE ŽIADOSTÍ O POSKYTNUTIE NENÁVRATNÉHO FINANČNÉHO PRÍSPEVKU**

**v znení Usmernenia č. 5 zo dňa XX. decembra 2018**

|  |  |
| --- | --- |
| **Zameranie** | **Monitorovanie a hodnotenie vôd** |
| **Kód výzvy** | **OPKZP-PO1-SC123-2015-8** |
| **Prioritná os** | **1** |
| **Špecifický cieľ** | **1.2.3** |

|  |  |
| --- | --- |
| 1. **FORMÁLNE NÁLEŽITOSTI** | |
| **Operačný program** | Operačný program Kvalita životného prostredia |
| **Prioritná os** | 1. Udržateľné využívanie prírodných zdrojov prostredníctvom rozvoja environmentálnej infraštruktúry |
| **Investičná priorita** | 1.2 Investovanie do sektora vodného hospodárstva s cieľom splniť požiadavky environmentálneho acquis Únie a pokryť potreby, ktoré členské štáty špecifikovali v súvislosti s investíciami nad rámec uvedených požiadaviek |
| **Špecifický cieľ** | 1.2.3 Vytvorenie východísk pre stanovenie opatrení smerujúcich k dosiahnutiu dobrého stavu podzemných a povrchových vôd |
| **Schéma štátnej pomoci** | Neuplatňuje sa |
| **Fond** | Kohézny fond |
|  |  |
| **Poskytovateľ** | |
| Názov | Ministerstvo životného prostredia Slovenskej republiky  (ďalej aj „riadiaci orgán“ alebo „RO“) |
| Adresa | Námestie Ľ. Štúra 1, 812 35 Bratislava |
|  | |
| **Dĺžka trvania výzvy na predkladanie ŽoNFP** | |
| Typ výzvy | Otvorená |
| Dátum vyhlásenia | 22. december 2015 |
| Dátum uzavretia | RO uzavrie výzvu na predkladanie žiadostí o nenávratný finančný príspevok (ďalej len „výzva“) v prípade, ak existuje predpoklad vyčerpania finančných prostriedkov[[1]](#footnote-1) vyčlenených na výzvu. RO môže výzvu uzavrieť taktiež na základe svojho rozhodnutia , z dôvodu nedostatočného dopytu zo strany žiadateľov[[2]](#footnote-2) alebo z dôvodu zabezpečenia riadnej fyzickej a/alebo finančnej implementácie operačného programu[[3]](#footnote-3). Presný dátum uzavretia výzvy RO zverejní na webovom sídle [www.op-kzp.sk](http://www.op-kzp.sk). |
|  | |
| **Indikatívna výška finančných prostriedkov vyčlenených na výzvu (zdroje EÚ)** | |
| 1. Indikatívna výška finančných prostriedkov zo zdrojov EÚ vyčlenených na výzvu je **51 674 950 EUR**. K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“).   Poskytovateľ je v súlade s § 17 ods. 7 zákona o príspevku z EŠIF[[4]](#footnote-4) oprávnený kedykoľvek zmeniť indikatívnu výšku finančných prostriedkov vyčlenených na výzvu.  Prípadná zmena indikatívnej výšky finančných prostriedkov vyčlenených na výzvu, vrátane zdôvodnenia tejto zmeny bude zverejnená na webovom sídle [www.op-kzp.sk](http://www.op-kzp.sk). Za zmenu indikatívnej výšky alokácie sa nepovažuje postupné znižovanie disponibilných finančných prostriedkov vyčlenených na výzvu z dôvodu postupného schvaľovania žiadostí o nenávratný finančný príspevok (ďalej aj „žiadosť o NFP“ alebo „ŽoNFP“). Aktuálne disponibilná (zostávajúca) indikatívna výška finančných prostriedkov vyčlenených na výzvu je pravidelne aktualizovaná na webovom sídle [www.op-kzp.sk](http://www.op-kzp.sk/vyzvy/aktualne-vyzvy/).   |  | | --- | | ***Z uvedeného dôvodu odporúčame žiadateľom pravidelne sledovať na webovom sídle*** [***www.op-kzp.sk***](http://www.op-kzp.sk/vyzvy/aktualne-vyzvy/) ***informáciu o aktuálne disponibilnej (zostávajúcej) indikatívnej výške finančných prostriedkov vyčlenených na výzvu.*** |   **RO zverejní informáciu o plánovanom uzavretí výzvy** (na webovom sídle [www.op-kzp.sk](http://www.op-kzp.sk)) **spolu s dátumom plánovaného uzavretia výzvy a dôvodom uzavretia výzvy najneskôr mesiac pred plánovaným dátumom uzavretia výzvy.** Možnosť uzavretia výzvy nie je obmedzená konečnými termínmi jednotlivých hodnotiacich kôl. | |
| **Financovanie projektu** | |
| Financovanie celkových oprávnených výdavkov projektu bude v rámci tejto výzvy realizované v súlade s pravidlami stanovenými v platnej Stratégii financovania EŠIF, a to nasledovne:   |  |  |  |  | | --- | --- | --- | --- | | Žiadateľ | Zdroj financovania NFP | Výška príspevku zo zdrojov OP KŽP z celkových oprávnených výdavkov v % (NFP) | Výška spolufinancovania zo zdrojov prijímateľa v % | | právnická osoba poverená MŽP SR na zisťovanie množstva, režimu, kvality povrchových vôd a vplyvov pôsobiacich na kvalitu povrchových vôd | Kohézny fond + štátny rozpočet | 100 | 0 | | právnická osoba poverená MŽP SR na zisťovanie výskytu, množstva, režimu a kvality podzemných vôd podľa vodného zákona[[5]](#footnote-5) | Kohézny fond + štátny rozpočet | 100 | 0 | | správca vodohospodársky významných vodných tokov podľa vodného zákona | Kohézny fond + štátny rozpočet | 100 | 0 | | |
| **Časový harmonogram konania o žiadosti o NFP** | |
| Schvaľovanie žiadostí o NFP prebieha systémom hodnotiacich kôl (alebo aj „posudzovaných časových období“).  **Možnosť priebežného predkladania žiadostí o NFP nie je obmedzená stanovenými konečnými termínmi jednotlivých hodnotiacich kôl. Žiadateľ môže predložiť žiadosť o NFP na RO kedykoľvek počas trvania otvorenej výzvy.** Konečné termíny prvých dvoch hodnotiacich kôl na rok 2016 sú stanovené v tabuľke nižšie. Následne budú konečné termíny pre ďalšie hodnotiace kolá v intervale **2 mesiacov**, pričom tento interval zohľadňuje predpokladaný počet prijatých žiadostí o NFP a primeraný časový limit na schvaľovanie žiadostí o NFP.  **S cieľom optimalizovať proces schvaľovania žiadostí o NFP si RO vyhradzuje právo počas trvania výzvy aktualizovať konečné termíny jednotlivých hodnotiacich kôl, resp. upraviť interval pre uzavretie hodnotiacich kôl. Aktualizácia hodnotiacich kôl sa nepovažuje za zmenu výzvy.**  **Harmonogram hodnotiacich kôl**   |  |  | | --- | --- | | **Rok n** | **Hodnotiace kolo n**  *(Uzavretie jednotlivých hodnotiacich kôl v určenom intervale)* | | **Konečný termín hodnotiaceho kola**  (*lehota 70 pracovných dní na vydanie rozhodnutia o žiadosti o NFP začína plynúť pracovným dňom nasledujúcim po konečnom termíne príslušného hodnotiaceho kola*) | |  | **Stanovené hodnotiace kolá na rok 2016**   |  |  |  | | --- | --- | --- | | **Termín uzavretia hodnotiaceho kola 1** | **Termín uzavretia hodnotiaceho kola 2** | **Termín uzavretia hodnotiaceho kola n** | | 15.02.2016 | 15.04.2016 | v intervale 2 mesiacov od termínu uzavretia predchádzajúceho hodnotiaceho kola | |   Žiadateľ je o výsledku konania o predloženej žiadosti o NFP informovaný rozhodnutím RO **o schválení žiadosti o NFP, o neschválení žiadosti o NFP** alebo rozhodnutím **o zastavení konania o žiadosti o NFP**.  RO zabezpečí pre všetky žiadosti o NFP schvaľované v rámci príslušného hodnotiaceho kola, vydanie rozhodnutia najneskôr v termíne do **70 pracovných dní** **od konečného termínu príslušného hodnotiaceho kola** (príklad priebehu zaraďovania priebežne predkladaných žiadostí o NFP do príslušných hodnotiacich kôl je uvedený v *Príručke pre žiadateľa o nenávratný finančný príspevok v rámci výzvy na predkladanie žiadostí o NFP s kódom OPKZP-PO1-SC123-2015-8*, ktorá tvorí prílohu č. 2 výzvy (ďalej len ,,Príručka pre žiadateľa“), kapitola 4). Do lehoty na vydanie rozhodnutia sa nezapočítava doba potrebná na predloženie chýbajúcich náležitostí zo strany žiadateľa ako aj doba potrebná na overenie splnenia podmienky poskytnutia príspevku „*Oprávnenosť z hľadiska preukázania súladu s požiadavkami v oblasti posudzovania vplyvov navrhovanej činnosti na životné prostredie*“. Lehota na vydanie rozhodnutia môže byť zároveň predĺžená v prípade udelenia výnimky zo Systému riadenia európskych štrukturálnych a investičných fondov Centrálnym koordinačným orgánom (ďalej len „CKO“) v súlade s kapitolou 1.2 ods. 3 písm. d). Informáciu o dôvodoch nedodržania termínu ako aj o novom predpokladanom termíne vydania rozhodnutia, RO zverejní na webovom sídle [www.op-kzp.sk](http://www.op-kzp.sk), v ITMS2014+ a zároveň individuálne na kontaktné e-mailové adresy žiadateľov uvedené v ŽoNFP. Pri nedodržaní oznámeného predpokladaného termínu RO opakovane zabezpečí informovanosť žiadateľov za rovnakých podmienok.  Podrobnosti o procese schvaľovania žiadostí o NFP (vrátane plynutia a prerušovania lehôt) sú uvedené v Príručke pre žiadateľa.  **Na webovom sídle** [www.op-kzp.sk](http://www.op-kzp.sk/vyzvy/aktualne-vyzvy/) **je počas trvania výzvy zverejnená aktuálne disponibilná indikatívna výška finančných prostriedkov vyčlenených na výzvu a aktuálne platný harmonogram hodnotiacich kôl.** | |
| **Miesto a spôsob podania ŽoNFP** | |
| Žiadateľ predkladá formulár žiadosti o NFP na RO a všetky prílohy (s výnimkou tých, ktoré z technických príčin, napr. z dôvodu obmedzení veľkosti predkladaných príloh, nie je možné predložiť) elektronicky prostredníctvom verejnej časti ITMS2014+ a zároveň predkladá formulár ŽoNFP (po jeho odoslaní spolu s prílohami prostredníctvom ITMS2014+):   1. **prostredníctvom e-schránky**[[6]](#footnote-6) a prílohy ŽoNFP, ktoré z technických príčin nie je možné predložiť elektronicky prostredníctvom ITMS2014+, v listinnej podobe na doručovaciu adresu uvedenú nižšie alebo 2. **v listinnej podobe** spolu s prílohami ŽoNFP, ktoré z technických príčin nie je možné predložiť elektronicky prostredníctvom ITMS2014+) na doručovaciu adresu uvedenú nižšie.   Adresa na doručovanie dokumentov v listinnej podobe:  ***Ministerstvo životného prostredia Slovenskej republiky***  ***Sekcia environmentálnych programov a projektov***  ***Odbor posudzovania projektov***  ***Karloveská 2***  ***841 04 Bratislava***   * Dokumenty predkladané v listinnej podobe je možné predložiť na vyššie uvedenú adresu jedným z nasledovných spôsobov: * osobne v pracovné dni v čase 8:30 – 12:00 a 12:30 – 15:00, * doporučenou poštou, * kuriérskou službou.   Žiadateľ je v zmysle § 19 zákona o príspevku z EŠIF povinný predložiť žiadosť o NFP riadne, včas a vo forme určenej RO.  Podmienky, ktoré musí žiadateľ splniť na to, aby bola žiadosť o NFP predložená riadne, včas a vo forme určenej RO, vrátane presného procesného postupu a technicko-organizačných náležitostí pri predkladaní žiadosti o NFP, ako aj postup pri získavaní prístupu žiadateľa do verejnej časti ITMS2014+, sú bližšie špecifikované v Príručke pre žiadateľa (kapitola 2).  V prípade, ak žiadateľ nepredloží žiadosť o NFP riadne, včas a v určenej forme v zmysle inštrukcií uvedených v Príručke pre žiadateľa, RO zastaví konanie o žiadosti. | |
| **Kontaktné údaje poskytovateľa a spôsob komunikácie s poskytovateľom** | |
| Informácie týkajúce sa tejto výzvy je možné získať na webovom sídle [www.op-kzp.sk](http://www.op-kzp.sk) a zároveň jednou z nasledovných foriem:  **Listinnou formou na adrese RO:**  *Ministerstvo životného prostredia Slovenskej republiky*  *Sekcia environmentálnych programov a projektov*  *Karloveská 2*  *841 04 Bratislava*  **Elektronickou formou na e-mailovej adrese:** [vyzvy.opkzp@enviro.gov.sk](mailto:vyzvy.opkzp@enviro.gov.sk)  **Telefonicky na čísle** +421 906 314 282 v nasledovných dňoch:  **Pondelok, streda, piatok** v čase od 8:30 – 12:30  **Utorok, štvrtok** v čase od 11:30 – 15:30.  RO zároveň zverejňuje na svojom webovom sídle [www.op-kzp.sk](http://www.op-kzp.sk/obsah-faq/) často kladené otázky žiadateľov všeobecného charakteru, spolu s príslušnými odpoveďami (v kategórii: „často kladené otázky“).  Záväzný charakter majú informácie zverejnené na webovom sídle [www.op-kzp.sk](http://www.op-kzp.sk), ako aj informácie poskytnuté elektronickou a listinnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne.  Ďalšie informačné kanály pre poskytovanie doplnkových informácií k výzve, ktoré môže RO využiť, sú najmä nasledovné:   * informačný seminár pre potenciálnych žiadateľov o NFP, * informačné a propagačné materiály (plagáty, letáky, informačné panely, publikácie, tlačové informácie a pod.), * tlačové konferencie, prezentácie, informácie v novinách, časopisoch, TV a rozhlase, internetových portáloch.   Konkrétne informačné aktivity vo vzťahu k tejto výzve zverejní RO na svojom webovom sídle [www.op-kzp.sk](http://www.op-kzp.sk).  **Upozorňujeme žiadateľov, aby priebežne sledovali webové sídlo** [www.op-kzp.sk](http://www.op-kzp.sk)**, kde budú v prípade potreby zverejňované aktuálne informácie súvisiace s vyhlásenou výzvou.** | |

|  |  |  |
| --- | --- | --- |
| 1. **PODMIENKY POSKYTNUTIA PRÍSPEVKU** | | |
| Podmienky poskytnutia príspevku predstavujú súbor podmienok overovaných RO v procese schvaľovania žiadosti o NFP (konanie o žiadosti podľa § 19 zákona o príspevku z EŠIF), ale aj počas platnosti a účinnosti Zmluvy o poskytnutí NFP, ktoré musí žiadateľ/prijímateľ splniť na to, aby mu bol schválený a následne vyplatený príslušný nenávratný finančný príspevok (ďalej len „NFP“).  Ak v čase medzi vydaním rozhodnutia o schválení žiadosti o NFP a uzavretím Zmluvy o poskytnutí NFP RO zistí, že niektorá z podmienok poskytnutia príspevku nie je splnená, pristúpi k informovaniu štatutárneho orgánu RO o potrebe uplatnenia mimoriadneho opravného prostriedku v súlade s § 24 zákona o príspevku z EŠIF.  Ak počas trvania zmluvného vzťahu medzi RO a prijímateľom (na základe uzavretej Zmluvy o poskytnutí NFP) dôjde k zisteniu, že niektorá z podmienok poskytnutia príspevku nie je splnená, RO je oprávnený vyvodiť právne dôsledky vo vzťahu k prijímateľovi v súlade s príslušnými ustanoveniami uzavretej Zmluvy o poskytnutí NFP.  V nasledujúcej tabuľke je uvedené znenie a stručný popis podmienok poskytnutia príspevku. Podrobnejšia špecifikácia jednotlivých podmienok poskytnutia príspevku, ako aj spôsob preukázania ich splnenia a spôsob ich overovania zo strany RO, vrátane presnej špecifikácie požiadaviek na predloženie povinných príloh žiadosti o NFP, sú bližšie definované vPríručke pre žiadateľa. | | |
| Kategória podmienok poskytnutia príspevku: **OPRÁVNENOSŤ ŽIADATEĽA** | | |
| P.č. | Znenie podmienky poskytnutia príspevku | Stručný popis podmienky poskytnutia príspevku |
| **1** | **Právna forma** | V rámci tejto výzvy sú oprávnenými žiadateľmi nasledujúce subjekty:   * právnická osoba poverená MŽP SR na zisťovanie množstva, režimu, kvality povrchových vôd a vplyvov pôsobiacich na kvalitu povrchových vôd[[7]](#footnote-7), * právnická osoba poverená MŽP SR na zisťovanie výskytu, množstva, režimu a kvality podzemných vôd[[8]](#footnote-8), * správca vodohospodársky významných vodných tokov[[9]](#footnote-9). |
| **2** | **Podmienka nebyť dlžníkom na daniach, vedeným miestne príslušným daňovým úradom** | Žiadateľ nesmie byť dlžníkom na daniach. |
| **3** | **Podmienka nebyť dlžníkom poistného na zdravotnom poistení** | Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v SR. |
| **4** | **Podmienka nebyť dlžníkom na sociálnom poistení** | Žiadateľ nesmie byť dlžníkom na sociálnom poistení. |
| **5** | **Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii** | Voči žiadateľovi nesmie byť vedené konkurzné konanie ani reštrukturalizačné konanie, žiadateľ nesmie byť v konkurze alebo v reštrukturalizácii.  Podmienka sa nevzťahuje na subjekty podľa § 2 zákona o konkurze a reštrukturalizácii[[10]](#footnote-10). |
| **6** | **Podmienka zákazu vedenia výkonu rozhodnutia voči žiadateľovi** | Voči žiadateľovi nesmie byť vedený výkon rozhodnutia[[11]](#footnote-11).  Podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa. |
| **7** | **Podmienka, že žiadateľ nie je podnikom v ťažkostiach** | Žiadateľmi nemôžu byť v súlade s čl. 2 ods. 2, písm. e) nariadenia o KF[[12]](#footnote-12) podniky v ťažkostiach „*ako sú vymedzené v právnych predpisoch Únie o štátnej pomoci*“.  Bližšie podmienky pre určenie splnenia podmienky poskytnutia príspevku sú upravené v dokumente [***Inštrukcia k určeniu podniku v ťažkostiach***](http://www.op-kzp.sk/obsah-dokumenty/instrukcia-k-urceniu-podniku-v-tazkostiach/)[[13]](#footnote-13).  Pre účely tejto výzvy sa podnikom v ťažkostiach rozumie aj štátna príspevková organizácia. |
| **8** | **Podmienka, že štatutárny orgán žiadateľa, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov Európskych spoločenstiev, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | Štatutárny orgán žiadateľa, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o žiadosti o NFP nemôžu byť právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe. |
| **9** | **Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu** | Žiadateľovi, ktorým je právnická osoba nemôže byť právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu[[14]](#footnote-14). |
| Kategória podmienok poskytnutia príspevku: **OPRÁVNENOSŤ AKTIVÍT REALIZÁCIE PROJEKTU** | | |
| **10** | **Podmienka oprávnenosti aktivít projektu** | Hlavné aktivity projektu musia byť vo vecnom súlade s typmi oprávnených aktivít OP KŽP, na realizáciu ktorých je vyhlásená táto výzva.  **V rámci špecifického cieľa 1.2.3 Vytvorenie východísk pre stanovenie opatrení smerujúcich k dosiahnutiu dobrého stavu podzemných a povrchových vôd je pre túto výzvu oprávnená nasledovná aktivita:**  **A. Monitorovanie a hodnotenie vôd, vrátane skvalitňovania monitorovacej siete.**  V rámci uvedenej aktivity bude podpora zameraná na:   * **Sledovanie a hodnotenie kvality, stavu a kvantity povrchových vôd** * **Sledovanie a hodnotenie kvality, stavu a kvantity podzemných vôd** * **Skvalitnenie monitorovacej siete povrchových vôd** * **Skvalitnenie monitorovacej siete podzemných vôd**   Oprávnené na poskytnutie príspevku budú výlučne projekty, ktoré svojimi aktivitami spadajú do vyššie definovaného rámca oprávnenej aktivity,  **a ktoré sú zároveň v súlade s** vodným zákonom a súvisiacou vyhláškou[[15]](#footnote-16) **a prispievajú k plneniu záväzkov** v oblasti monitorovania a hodnotenia kvality vôd vyplývajúcich z Rámcovej smernice o vodách[[16]](#footnote-17). |
| **11** | **Podmienka, že žiadateľ neukončil fyzickú realizáciu hlavnej aktivity projektu pred predložením ŽoNFP** | Žiadateľ nesmie ukončiť fyzickú realizáciu všetkých hlavných aktivít projektu, t.j. plne zrealizovať všetky hlavné aktivity projektu, pred predložením ŽoNFP na RO. |
| Kategória podmienok poskytnutia príspevku: **OPRÁVNENOSŤ VÝDAVKOV REALIZÁCIE PROJEKTU** | | |
| **12** | **Podmienka, že výdavky projektu sú oprávnené** | Výdavky projektu musia byť preukázateľne oprávnené na financovanie z OP KŽP, čo znamená, že sú v súlade s podmienkami oprávnenosti výdavkov podrobne definovanými v dokumente [***Príručka k oprávnenosti výdavkov pre dopytovo orientované projekty* OP KŽP**](http://www.op-kzp.sk/obsah-dokumenty/prirucka-k-opravnenosti-vydavkov/)[[17]](#footnote-18) (ďalej len „*Príručka k oprávnenosti výdavkov*“), ako aj podmienkami upravenými v prílohe č. 4 výzvy - ***Osobitné podmienky oprávnenosti výdavkov***. |
| Kategória podmienok poskytnutia príspevku: **OPRÁVNENOSŤ MIESTA REALIZÁCIE PROJEKTU** | | |
| **13** | **Podmienka, že projekt je realizovaný na oprávnenom území** | Žiadateľ je povinný realizovať projekt na oprávnenom území.  Pre túto výzvu je oprávneným miestom realizácie projektu celé územie Slovenskej republiky (celý región NUTS I). |
| Kategória podmienok poskytnutia príspevku: **KRITÉRIÁ PRE VÝBER PROJEKTOV** | | |
| **14** | **Podmienka splnenia hodnotiacich kritérií** | Prostredníctvom hodnotiacich kritérií posudzuje RO kvalitatívnu úroveň projektu predloženého prostredníctvom žiadosti o NFP. Hodnotiace kritériá, ich kategorizácia do hodnotiacich oblastí, ako aj spôsob ich aplikácie je uvedený v dokumente „***Kritériá pre výber projektov OP KŽP, verzia 1.0***“, ktorý je zverejnený na webovom sídle [www.op-kzp.sk](http://www.op-kzp.sk/obsah-dokumenty/kriteria-na-vyber-projektov/).  V rámci hodnotiacich kritérií bola zohľadnená aj nasledujúca usmerňujúca zásada výberu projektov definovaná v OP KŽP:  Projekty budú podporované v zmysle Programu monitorovania vôd pre SR, ktorý sa každoročne aktualizuje. Usmerňujúca zásada znamená, že projekt musí byť v súlade s Rámcovým programom monitorovania stavu vôd[[18]](#footnote-19) a Programom monitorovania stavu vôd na príslušný rok[[19]](#footnote-20). |
| **15** | **Podmienka splnenia výberových kritérií** | RO využíva výberové kritériá iba v prípade, keď z disponibilnej alokácie určenej na výzvu nie je možné podporiť všetky žiadosti o NFP, ktoré splnili kritériá odborného hodnotenia v príslušnom hodnotiacom kole. Na základe výberových kritérií RO vyberá žiadosti o NFP, ktoré sú najvhodnejšie z pohľadu napĺňania stratégie OP.  Výberové kritériá, vrátane spôsobu ich aplikácie, sú uvedené v dokumente ***Kritériá pre výber projektov OP KŽP***, ktorý je zverejnený na webovom sídle  [www.op-kzp.sk](http://www.op-kzp.sk/obsah-dokumenty/kriteria-na-vyber-projektov/).  V prípade dostatočnej alokácie v rámci príslušného hodnotiaceho kola sa pri schvaľovaní žiadosti o NFP výberové kritériá neuplatňujú. |
| Kategória podmienok poskytnutia príspevku: **SPÔSOB FINANCOVANIA** | | |
| **16** | **Podmienka relevantného spôsobu financovania – predfinancovanie, zálohové platby, refundácia** | Spôsob financovania jednotlivých prijímateľov, t.j. predfinancovanie, zálohové platby a refundácia, sa stanovuje v súlade s platným Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, ktorý je zverejnený na internetovej stránke <http://www.finance.gov.sk/Default.aspx?CatID=9348>.  Forma poskytovaného príspevku: nenávratný finančný príspevok. |
| Kategória podmienok poskytnutia príspevku: **PODMIENKY POSKYTNUTIA PRÍSPEVKU VYPLÝVAJÚCE Z OSOBITNÝCH PREDPISOV** | | |
| **17** | **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis** | Oprávnené aktivity tak, ako sú stanovené touto výzvou, nie sú poskytovaním štátnej pomoci (ani pomoci de minimis), a teda vo vzťahu k oprávneným aktivitám sa neuplatňujú pravidlá štátnej pomoci. Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podnikateľovi, pričom však nezáleží na právnej forme žiadateľa/prijímateľa a spôsobe jeho financovania. |
| **18** | **Podmienka neporušenia zákazu nelegálneho zamestnávania štátneho príslušníka tretej krajiny za obdobie 5 rokov predchádzajúcich podaniu ŽoNFP** | Žiadateľ nesmie porušiť zákaz nelegálneho zamestnávania podľa osobitného predpisu[[20]](#footnote-21) štátneho príslušníka tretej krajiny za obdobie 5 rokov predchádzajúcich podaniu žiadosti o NFP. |
| Kategória podmienok poskytnutia príspevku: **ĎALŠIE PODMIENKY POSKYTNUTIA PRÍSPEVKU** | | |
| **19** | **Oprávnenosť z hľadiska VO na hlavné aktivity projektu** | Žiadateľ je povinný (okrem výnimiek uvedených vo výzve) **mať najneskôr ku dňu predloženia ŽoNFP vyhlásené[[21]](#footnote-22) verejné obstarávanie/-a na všetky oprávnené výdavky projektu**, ktoré budú realizované dodávateľsky (uskutočnenie stavebných prác, dodanie tovaru, poskytnutie služieb).  Žiadateľ nie je povinný mať najneskôr ku dňu doplnenia chýbajúcich náležitostí ŽoNFP v rámci administratívneho overenia vyhlásené verejné obstarávanie:   * na podlimitné zákazky na dodanie tovaru alebo poskytnutie služieb bežne dostupných na trhu, ktoré bude realizovať prostredníctvom elektronického trhoviska, * na zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)[[22]](#footnote-23), , * na zákazky, ktoré podliehajú výnimke v zmysle § 1 ods. 2 až 13 zákona o verejnom obstarávaní.   Žiadateľ zároveň nie je povinný mať vyhlásené VO na podporné aktivity projektu. |
| **20** | **Podmienka mať vysporiadané majetkovo-právne vzťahy a povolenia na realizáciu aktivít projektu** | Podmienka mať vysporiadané majetkovo-právne vzťahy:  Žiadateľ je povinný mať vysporiadané majetkovo-právne vzťahy vo vzťahu k nehnuteľnostiam/hnuteľným veciam, na ktorých bude dochádzať k realizácii aktivít projektu.  Podmienka mať povolenie na realizáciu aktivít projektu:  Ak v rámci realizácie projektu bude dochádzať aj k realizácii stavieb, resp. objektov podliehajúcich osobitnému povoľovaciemu konaniu[[23]](#footnote-24), žiadateľ je povinný disponovať právoplatným povolením na realizáciu projektu vydaným príslušným povoľovacím orgánom (napr. stavebné povolenie, ohlásenie drobnej stavby), vrátane príslušnej projektovej dokumentácie. |
| **21** | **Oprávnenosť z hľadiska preukázania súladu s požiadavkami v oblasti posudzovania vplyvov** **navrhovanej činnosti na životné prostredie** | Projekt, ktorý je predmetom ŽoNFP, musí byť z hľadiska navrhovanej činnosti v súlade s požiadavkami v oblasti posudzovania vplyvov navrhovanej činnosti v súlade so zákonom o posudzovaní vplyvov[[24]](#footnote-25).  V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti v súlade so zákonom o posudzovaní vplyvov.  Závery uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov) musia byť zohľadnené v povolení na realizáciu projektu, resp. v zmene takéhoto povolenia (t.j. uvedené platí rovnako aj v prípade zmien v povolení na realizáciu projektu), ak sa takéto povolenie na realizáciu projektu vyžaduje. |
| **22** | **Oprávnenosť z hľadiska preukázania súladu s požiadavkami v oblasti dopadu plánov a projektov na územia sústavy NATURA 2000** | Projekt, ktorý je predmetom ŽoNFP, nesmie mať pravdepodobne významný nepriaznivý vplyv na územia sústavy NATURA 2000. |
| **23** | **Podmienka oprávnenosti z hľadiska súladu s horizontálnymi princípmi** | Projekt, ktorý je predmetom ŽoNFP, musí byť v súlade s horizontálnymi princípmi udržateľný rozvoj, podpora rovnosti mužov a žien a nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia[[25]](#footnote-26). |
| **24** | **Maximálna a minimálna výška príspevku** | Minimálna výška príspevku na projekt sa nestanovuje.  Maximálna výška celkových oprávnených výdavkov projektu nesmie prekročiť sumu 50 mil. EUR. |
| **25** | **Časová oprávnenosť realizácie projektu** | V rámci výzvy nie je stanovená maximálna ani minimálna dĺžka realizácie projektu, pri dodržaní časovej oprávnenosti výdavkov definovanej v *[Príručke k oprávnenosti výdavkov](http://www.op-kzp.sk/obsah-dokumenty/prirucka-k-opravnenosti-vydavkov/)*. |
| **26** | **Podmienka poskytnutia príspevku z hľadiska definovania merateľných ukazovateľov projektu** | Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných  v dokumente *Zoznam povinných merateľných ukazovateľov, vrátane ukazovateľov relevantných k HP*, ktorý tvorí prílohu č. 3 výzvy. |
| **27** | **Podmienka zákazu opätovného predloženia tej istej ŽoNFP v prípade neukončenia schvaľovacieho procesu** | Žiadateľ nie je oprávnený predložiť ŽoNFP v rámci výzvy v prípade, ak tá istá ŽoNFP s rovnakým predmetom projektu už bola schválená v rámci tejto alebo inej výzvy OP KŽP, alebo ak schvaľovanie tej istej ŽoNFP, ktorú žiadateľ plánuje predložiť ešte nebolo ukončené právoplatným rozhodnutím o ŽoNFP a stále prebieha konanie o predmetnej ŽoNFP (t.j. uvedené obmedzenie sa týka aj prípadov, kedy voči vydanému rozhodnutiu bolo podané odvolanie v súlade s § 22 zákona o príspevku z EŠIF a rozhodnutie nenadobudlo právoplatnosť). |

|  |
| --- |
| **3. OVEROVANIE PODMIENOK POSKYTNUTIA PRÍSPEVKU A ĎALŠIE INFORMÁCIE K VÝZVE** |
| **Overovanie podmienok poskytnutia príspevku:**  RO v konaní o ŽoNFP overuje splnenie podmienok poskytnutia príspevku v súlade s výzvou a dokumentmi, na ktoré sa výzva odvoláva. Konanie o ŽoNFP začína doručením ŽoNFP na adresu RO, resp. uloženímŽoNFP do e-schránky RO a prebieha v rámci nasledujúcich základných fáz:   1. Administratívne overenie 2. Odborné hodnotenie a výber 3. Opravné prostriedky (nepovinná časť konania).   RO je oprávnený overiť podmienky poskytnutia príspevku alebo niektoré z podmienok poskytnutia príspevku v rámci konania o ŽoNFP priamo na mieste u žiadateľa.  Bližšie informácie o postupe RO v rámci jednotlivých fáz konania sú dostupné v Príručke pre žiadateľa, kapitola 4.  O žiadosti o NFP môže byť v súlade so zákonom o príspevku z EŠIF rozhodnuté nasledovne:   1. vydaním rozhodnutia o schválení žiadosti o NFP, vydaním rozhodnutia o neschválení žiadosti o NFP, 2. vydaním rozhodnutia o zastavení konania o žiadosti o NFP.   **Využitie zásobníka ŽoNFP (v súlade s § 21 zákona o príspevku z EŠIF)**  V rámci tejto výzvy RO môže zmeniť právoplatné rozhodnutie o neschválení žiadosti o NFP a rozhodnúť o schválení žiadosti o NFP (tzv. zásobník projektov) za predpokladu, že budú splnené všetky nasledovné podmienky:   * rozhodnutie o neschválení žiadosti o NFP bolo vydané len z dôvodu nedostatku finančných prostriedkov určených vo výzve a dôvod neschválenia bol explicitne uvedený v rozhodnutí o neschválení žiadosti o NFP, * riadiaci orgán disponuje dostatočnými finančnými prostriedkami určenými na zabezpečenie financovania projektu, ktorý je predmetom žiadosti o NFP, * žiadateľ preukázateľne spĺňa podmienky poskytnutia príspevku určené vo výzve – overenie podmienok poskytnutia príspevku je predpokladom zmeny rozhodnutia o neschválení žiadosti o NFP, * žiadateľ so zmenou rozhodnutia súhlasí – nakoľko od vydania rozhodnutia mohol uplynúť dlhší čas a žiadateľ nemusí mať už záujem na schválení žiadosti o NFP, je podmienkou zmeny rozhodnutia aj súhlas žiadateľa so zmenou rozhodnutia.   RO je pri rozhodovaní o zmene rozhodnutia o neschválení žiadosti o NFP na rozhodnutie o schválení žiadosti o NFP viazaný dodržaním poradia žiadostí o NFP určeného na základe aplikácie kritérií pre výber projektov v konaní o žiadosti o NFP, pričom najprv koná o žiadosti o NFP, ktorá dosiahla najvyššie umiestnenie spomedzi žiadostí o NFP, ktoré nebolo možné schváliť z dôvodu nedostatku finančných prostriedkov určených vo výzve.  Využitie zásobníka projektov je na výlučnom rozhodnutí RO a aj v prípade získania dodatočných finančných prostriedkov nie je RO povinný zmeniť rozhodnutie podľa predchádzajúceho odseku a môže rozhodnúť o alokovaní dodatočných finančných prostriedkov na relevantné projekty iným spôsobom (napr. vyhlásiť novú výzvu).  Aplikácia zásobníka projektov je možná na rozhodnutia o neschválení vydané v rámci niekoľkých ostatných posudzovaných období výzvy. RO postupuje pri aplikácii zásobníka postupne, a to od najstaršieho posudzovaného časového obdobia výzvy, v ktorom došlo k neschváleniu žiadosti o NFP z dôvodu vyčerpania finančných prostriedkov na výzvu.  **Zverejňovanie informácií:**  RO zverejní na svojom webovom sídle [www.op-kzp.sk](http://www.op-kzp.sk/projekty/projekty-do-50-mil-e/) najneskôr do 60 pracovných dní od skončenia rozhodovania o žiadostiach o NFP v rámci každého hodnotiaceho kola **Zoznam schválených žiadostí o NFP** a **Zoznam neschválených žiadostí o NFP** v poradí určenom na základe aplikácii kritérií pre výber projektov. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  Poskytovateľ zverejní dokumenty z procesu odborného hodnotenia v rámci verejnej časti ITMS2014+ pre každú výzvu, resp. každé hodnotiace kolo výzvy.  Zároveň CKO zverejňuje na svojom webovom sídle údaje o zmluvách, ktoré nadobudli účinnosť, resp. o právoplatných rozhodnutiach podľa § 16 ods. 2 zákona o príspevku z EŠIF, v rozsahu podľa § 48 ods. 5 zákona o príspevku z EŠIF.  Žiadateľ berie na vedomie, že zverejňované informácie, ktoré sú považované za osobné údaje, sú RO a CKO oprávnení zverejniť aj bez osobitného súhlasu žiadateľa v súlade s § 47 zákona o príspevku z EŠIF.  **Uzavretie Zmluvy o poskytnutí NFP:**  Po schválení ŽoNFP zašle sprostredkovateľský orgánpre OP KŽP – Slovenská agentúra životného prostredia[[26]](#footnote-27) písomný návrh na uzavretie Zmluvy o poskytnutí NFP žiadateľovi:   1. ktorému rozhodnutie o schválení ŽoNFP nadobudlo právoplatnosť a 2. ktorý poskytol súčinnosť potrebnú na uzavretie Zmluvy o poskytnutí NFP.   Zákonným predpokladom na uzavretie Zmluvy o poskytnutí NFP je zápis žiadateľa v registri partnerov verejného sektora v zmysle osobitného predpisu[[27]](#footnote-28). Poskytovateľ takúto skutočnosť overí pred zaslaním návrhu Zmluvy o poskytnutí NFP žiadateľovi na webovom sídle <https://rpvs.gov.sk/rpvs/>. Podmienka zápisu sa nevzťahuje na tie fyzické osoby a právnické osoby, ktoré by ani po nadobudnutí účinnosti Zmluvy o poskytnutí NFP neboli partnerom verejného sektora podľa § 2 zákona o registri partnerov verejného sektora.  Bližšie podrobnosti a procesný postup pri uzatváraní zmluvy o NFP je uvedený v **Príručke pre žiadateľa**, v kapitole 5.  **Podmienky poskytnutia príspevku stanovené v tejto výzve sú predmetom overovania v konaní o žiadosti o NFP a musia byť splnené bez ohľadu na skutočnosť, či ich úplné znenie je priamo uvedené v texte výzvy alebo je uvádzané, resp. bližšie popísané v dokumente/dokumentoch, na ktoré sa táto výzva odvoláva.** |
|  |
| **4. ZMENA A ZRUŠENIE VÝZVY** |
| RO je v súlade s § 17 ods. 6, 7 a 8 zákona o príspevku z EŠIF oprávnený výzvu zmeniť alebo zrušiť a to v prípadoch, kedy nie je možné konať o žiadostiach o NFP predložených na základe pôvodne vyhlásenej výzvy alebo je zmena výzvy potrebná za účelom jej optimalizácie, resp. vhodnejšieho nastavenia.  RO je oprávnený vykonať **zmeny formálnych náležitostí** výzvy (§ 17 ods. 2 zákona o príspevku z EŠIF). Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je RO oprávnený vykonať aj po uzavretí výzvy. RO v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.  RO je oprávnený výzvu **zmeniť** do uzavretia výzvy, ak sa zmenou podstatným spôsobom nezmenia podmienky poskytnutia príspevku určené vo výzve (povolenou zmenou je napr. zmena formy preukazovania podmienky poskytnutia príspevku). RO umožní žiadateľom v primeranej lehote zmeniť ŽoNFP predložené do termínu zmeny výzvy o ktorých RO, ak ide o takú zmenu, ktorou môžu byť skôr predložené ŽoNFP dotknuté a zároveň sa zmena výzvy týka aj ŽoNFP, ktoré boli predložené pred vykonaním zmeny ale pred rozhodnutím o ŽoNFP.  V prípade legislatívnych zmien, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu výzvy za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. RO v takom prípade posudzuje žiadosti o NFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny v podmienkach poskytnutia príspevku, RO v nadväznosti na ich posúdenie rozhodne o potrebe zmeny alebo zrušenia výzvy.  V prípade zmien spojených s predkladaním žiadosti o NFP prostredníctvom ITMS2014+ (napr. zmeny v technickom spôsobe vypĺňania jednotlivých častí žiadosti o NFP), takéto zmeny nepredstavujú zmenu výzvy a o relevantných technických postupoch bude RO žiadateľov informovať.  V prípade identifikácie chýb v písaní, v počtoch alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh ŽoNFP alebo iných častí výzvy alebo dokumentov týkajúcich sa výzvy) takéto zmeny nepredstavujú zmenu výzvy a o vykonaných opravách/úpravách RO informuje žiadateľov zverejnením na webovom sídle [www.op-kzp.sk](http://www.op-kzp.sk) (vrátane prípadného zverejnenia dokumentu s odstránenou technickou chybou).  Ak dôjde k podstatnej zmene podmienok poskytnutia príspevku, alebo ak z objektívnych dôvodov nie je možné financovať projekty na základe výzvy, RO výzvu **zruší**. ŽoNFP predložené do dátumu zrušenia výzvy, o ktorých RO nerozhodol, vráti žiadateľom alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP.  Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré sa výzva odvoláva a takéto zmeny majú vplyv na zmenu podmienok poskytnutia príspevku.  Zmena výzvy je realizovaná **formou usmernenia k výzve,** ktoré RO zverejňuje na svojom webovom sídle[www.op-kzp.sk](http://www.op-kzp.sk). Zrušenie výzvy je realizované **formou informácie o zrušení výzvy,** ktoré RO zverejňuje na svojom webovom sídle[www.op-kzp.sk](http://www.op-kzp.sk)V usmernení /informácii RO zároveň definuje, na aké ŽoNFP sa zmena vzťahuje, resp. či o ŽoNFP predložených do zrušenia výzvy rozhodne RO podľa podmienok platných ku dňu predloženia ŽoNFP alebo ich vráti žiadateľovi. Zmeny formálnych náležitostí a ostatné úpravy, ktoré nepredstavujú zmenu, sú realizované **formou informácie**.  **Každé usmernenie k výzve, informácia k výzve** alebo **informácia o zrušení výzvy** jasným spôsobom identifikuje zmeny výzvy vrátane zdôvodnenia ich vykonania, resp. zdôvodnenie zrušenia výzvy, ďalej dokumentáciu výzvy, ktorá je zmenou výzvy dotknutá a ŽoNFP, ktorých sa zmena výzvy týka. RO zverejňuje spolu s usmernením k výzve aj zmenou dotknuté príslušné dokumenty výzvy, v ktorých sú zmeny vykonané formou sledovania zmien.  Zmena výzvy, resp. zrušenie výzvy je účinné v súlade s informáciou uvedenou v usmernení/informácii o zrušení výzvy, najskôr však dňom zverejnenia na webovom sídle [www.op-kzp.sk](http://www.op-kzp.sk). |

|  |  |
| --- | --- |
| **5. PRÍLOHY VÝZVY** | |
| 1. | Formulár ŽoNFP |
| 2. | Príručka pre žiadateľa |
| 3. | Zoznam povinných merateľných ukazovateľov projektu, vrátane ukazovateľov relevantných k HP |
| 4. | Osobitné podmienky oprávnenosti výdavkov |
| 5. | Predbežná informácia pre žiadateľov |
| 6. | Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom |

1. Predpokladom vyčerpania finančných prostriedkov vyčlenených na výzvu sa rozumie situácia, kedy vzhľadom na objem predložených žiadostí o poskytnutie nenávratného finančného príspevku a zvyšnú disponibilnú alokáciu, existuje predpoklad, že z dôvodu nedostatku disponibilnej alokácie nebude možné v konaní o žiadosti v rámci príslušného hodnotiaceho kola schváliť ďalšiu žiadosť o poskytnutie nenávratného finančného príspevku na základe čoho RO vydá rozhodnutie o neschválení žiadosti o nenávratný finančný príspevok z dôvodu nedostatku finančných prostriedkov určených na vyčerpanie. [↑](#footnote-ref-1)
2. Za nedostatočný dopyt sa považuje situácia, keď v priebehu obdobia dvoch rokov od vyhlásenia výzvy resp. následne v období 12 po sebe idúcich kalendárnych mesiacov (t.j. vždy do 22. decembra príslušného kalendárneho roka), nedošlo k predloženiu žiadnej, resp. ďalšej, žiadosti o poskytnutie nenávratného finančného príspevku. [↑](#footnote-ref-2)
3. Za uvedený dôvod sa považuje situácia, keď dôjde k zmene operačného programu (jeho vecných alebo finančných prvkov), alebo keď je na základe aktuálneho stavu implementácie operačného programu (výsledkov monitorovania alebo hodnotenia) potrebné presmerovať podporu na aktivity iného charakteru (vyznačujúce sa rýchlejšou finančnou implementáciou alebo aktivity lepšie cielené z hľadiska aktuálnych potrieb vecnej implementácie operačného programu). [↑](#footnote-ref-3)
4. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. [↑](#footnote-ref-4)
5. Zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov. [↑](#footnote-ref-5)
6. Elektronické úložisko podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. Postupy súvisiace s e-schránkou sú popísané v kapitole 2 Príručky pre žiadateľa. [↑](#footnote-ref-6)
7. V súlade s § 4 ods. 4 vodného zákona. [↑](#footnote-ref-7)
8. V súlade s § 4b ods. 4 vodného zákona. [↑](#footnote-ref-8)
9. V súlade s vodným zákonom. [↑](#footnote-ref-9)
10. § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-10)
11. Táto podmienka poskytnutia príspevku pokrýva aj skutočnosť, že projekt nesmie zahŕňať činnosti, ktoré boli súčasťou projektu, v prípade ktorého sa začalo alebo malo začať vymáhacie konanie po premiestnení výrobnej činnosti mimo Slovenskej republiky v súlade s článkom 71 všeobecného nariadenia. [↑](#footnote-ref-11)
12. Nariadenie Európskeho parlamentu a Rady (EÚ) č. 1300/2013 zo 17. decembra 2013 o Kohéznom fonde, ktorým sa zrušuje nariadenie Rady (ES) č. 1084/2006 [↑](#footnote-ref-12)
13. V rámci tejto výzvy sa uplatňuje **Inštrukcia k určeniu podniku v ťažkostiach, verzia 3.1.** [↑](#footnote-ref-13)
14. Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. [↑](#footnote-ref-14)
15. Vyhláška Ministerstva pôdohospodárstva, životného prostredia a regionálneho rozvoja Slovenskej republiky č. 418/2010 o vykonávaní niektorých ustanovení vodného zákona. [↑](#footnote-ref-16)
16. Smernica č. 2000/60/ES Európskeho parlamentu a Rady z 23. októbra 2000 ustanovujúca rámec pôsobnosti spoločenstva v oblasti vodnej politiky (Rámcová smernica o vode). [↑](#footnote-ref-17)
17. V rámci tejto výzvy sa uplatňuje ***Príručka k oprávnenosti výdavkov pre dopytovo orientované projekty* OP KŽP, verzia 2.1**. [↑](#footnote-ref-18)
18. Rámcový program monitorovania stavu vôd na roky 2010-2015 na realizované aktivity do 31.12.2015 a Rámcový program monitorovania stavu vôd na roky 2016-2021, vrátane programu monitorovania prioritných látok. [↑](#footnote-ref-19)
19. Aktivity projektu musia byť realizované v súlade s príslušným ročným Programom monitorovania stavu vôd. Pre aktivity projektu, ktoré nie je možné vyšpecifikovať v súlade s príslušným ročným Programom monitorovania stavu vôd z dôvodu, že tento ešte nebol schválený, je potrebné v procese prípravy ŽoNFP navrhnúť aktivity v súlade s Rámcovým programom monitorovania stavu vôd. [↑](#footnote-ref-20)
20. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-21)
21. Verejné obstarávanie sa považuje za vyhlásené:

    * pri nadlimitných zákazkách - dňom uverejnenia oznámenia o vyhlásení verejného obstarávania v európskom vestníku, s výnimkou, ak verejnému obstarávateľovi alebo obstarávateľovi nebude do 48 hodín od potvrdenia prijatia zaslaného oznámenia z európskeho vestníka doručená aj notifikácia o jeho plánovanom uverejnení. V takom prípade sa verejné obstarávanie bude považovať za vyhlásené dňom uverejnenia oznámenia o vyhlásení verejného obstarávania vo vestníku Úradu pre verejné obstarávanie bez ohľadu na to, či bolo zverejnené v európskom vestníku;
    * pri podlimitných zákazkách - dňom uverejnenia výzvy na predkladanie ponúk alebo oznámenia o použití priameho rokovacie konania vo vestníku Úradu pre verejné obstarávanie.

    Zverejnenie predbežného oznámenia alebo jeho zaslanie na zverejnenie sa nepovažuje za vyhlásenie verejného obstarávania. [↑](#footnote-ref-22)
22. Na verejné obstarávania začaté do 17. apríla 2016 sa vzťahuje zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. [↑](#footnote-ref-23)
23. Napr. zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon o vodách. [↑](#footnote-ref-24)
24. Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. [↑](#footnote-ref-25)
25. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení. [↑](#footnote-ref-26)
26. Slovenská agentúra životného prostredia je sprostredkovateľským orgánom pre OP KŽP v rozsahu poverenia na základe zmluvy o vykonávaní úloh medzi riadiacim orgánom a sprostredkovateľským orgánom. [↑](#footnote-ref-27)
27. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z.. [↑](#footnote-ref-28)